**Árvvoštala iežat teavstta**

# Sisdoallu

* Man bures heive du teaksta vástádussan bargobihttái?
* Lea go dus hutkás vástádus?
* Ovdána go du teaksta bures?
* Man bures čájehat ahte áddet teavsttaid, maid leat lohkan?
* Man bures čájehat ahte máhtát sámegiel fága?

# Gáldut

Jos geavahat gálduid, de čujuhat go daidda?

* Gáldoovdamearkkat teavsttas:
	+ «Geso lea riegádan geasset» (Gaup 2001, s. 76)
	+ Gaup lohká girjjistis ahte … (Gauo 2001)
* Girjegáldoovdamearka gáldolisttus:
	+ Gaup, Káren Elle (2001): Girjjo-Gárjjo Muitalusat, máidnasat, sátnevádjasat, árvádusat ja diiddat*.* Kárášjohka: Davvi Girji
	+ https://www.nrk.no/sapmi/samegillii/journalista-sivahalla-sami-daidara-aitit-1.13015582, vižžon 27.06.2016

# Huksehus

* Lea go teavsttas buorre huksehus?
	+ Dát leat dehálaččat omd. fágaartihkkalis ja ákkastalli teavsttas:
		- álgu, váldooassi ja loahppa
		- čilget ovtta ášši ain hávil
		- sánit, mat čatnet cealkagiid oktii (omd. muhto, liikká, loahpas, maiddái). Lasi sániid gávnnat dás: <http://www.calliidlagadus.org/govat/doc/canastatsanit.pdf>)
	+ Divttas gis sáhttet leat vearssat ja oanehut linjját.
	+ Novellii heive okta aláš ja oanehis loahppa.

# Giella ja stiila

Heive go giella ja stiila

* sisdollui?
* lohkkái?
* šáŋŋerii?

Omd.:

* + Fágaartihkkalis galgá áššálaččat čállit.
	+ Divttas heive geavahit govvideami ja geardduheami.
	+ Persovnnalaš breavas heive jearrat mo manná. Heive go geavahit seammalágan giela breavas áhkkui go ráhkkásii?

# Riektačállin

* Leat go dárkilit lohkan teavstta?
* Amma it leat diktán divvunprográmma válljet sániid du ovddas?
* Leat go geavahan sátnelisttuid?
* Leat go muitán stuorra bustávaid, rihkuid ja čuoggáid?
* Leat go geahččan ovddit teavsttaid feaillaid?

# Lea go du teaksta áddehahtti?

* Loahpas logat iežat teavstta jearadettiin:
	+ “Ádden go ieš maid lean čállán?” ja
	+ “Áddešii go muhtun eará olmmoš (nu go nubbi oahppi, muhtun oahpes olmmoš dahje muhtun amas olmmoš) maid lean čállán?”

Gáldu:

Oahppodirektoráhta, Eksámenbagadus - eksámenvástádusaid árvvoštallama birra 2015 SFS0012 sámegiella vuosttašgiellan – davvisámegiella Guovddáš ásahusain mearriduvvon čálalaš eksámen 10. ceahki maŋŋil, <https://pgsf.udir.no/dokumentlager/DokumenterAndrekataloger.aspx?proveType=EG&katalog=Eksamensveiledninger%20grunnskolen&periode=Alle>